Deciphering changes of excitation/inhibition-balance in the SNAREopathies
Independent Research Fund Denmark
Københavns Universitet
En bestemt type udviklingshæmning skyldes mutationer i det molekylære apparat, der sørger for frisættelse af signalmolekyler i hjernen. Disse mutationer opstår spontant, og konsekvensen er store for patienterne, der ofte lider af livslang epilepsi, intellektuelt handikap, bevægelseshandikap og autisme. Vi vil undersøge baggrunden for disse sygdomme vha to muselinjer, hvor sygdomsmutationer i proteinet SNAP25 er blevet indsat i genomet. Disse mus vil blive undersøgt for at finde ud af om deres adfærd og indlæringsevne er ændret, og om de har epilepsi, således at de kan bruges som modeller for sygdommen. Vi vil isolere excitatoriske (stimulatoriske) og inhibitoriske (hæmmende) neuroner og få dem til at danne små netværk uden for hjernen. Disse netværk vil blive undersøgt vha elektrofysiologi for at finde ud af, om forholdet mellem excitation og inhibition er ændret, som man formoder er tilfældet ved epilepsi. Hvis vi finde ændringer i disse parametre vil vi undersøge forskellige behandlingsstrategier. Disse fund og strategier vil blive bekræftet ved målinger i netværk af neuroner, der findes naturligt i hjernen. Vores undersøgelser skal øge vores forståelse for disse typer sygdomme og vise vejen mod en behandlingsstrategi.
Research Projects (Max 10 MDKK) / DFF-Forskningsprojekt1 / grant